**შპს „აქტივების მართვისა და განვითარების კომპანია“ აცხადებს**

**ტენდერს ფინანსური ანგარიშგების აუდიტორულ შემოწმებაზე**



1. ***შესყიდვის ობიექტს წარმოადგენს -*** შპს „აქტივების მართვისა და განვითარების კომპანიის“ 2017 წლის ფინანსური ანგარიშგების აუდიტორული შემოწმება;
2. ***შესყიდვის ობიექტის საფუძველია -*** საქართველოს კანონი ბუღალტრული აღრიცხვის, ანგარიშგებისა და აუდიტის შესახებ მე-6 მუხლი.
	* + - ბუღალტრული აღრიცხვის, ანგარიშგებისა და აუდიტის შესახებ საქართველოს კანონი მე-6 მუხლიs თანახმად შპს „აქტივების მართვისა და განვითარების კომპანია“ წარმოადგენს II კატეგორიის საწარმოს;
			- კომპანიის შემოსავალის ძირითად ნაწილს წარმოადგენს უძრავი ქონების იჯარა. რაც შეეხება ხარჯვით ნაწილს, მიღებული შემოსავალი იხარჯება უძრავი ქონების სარემონტო-სარეაბილიტაციო სამუშაოებში, კომუნალური ხარჯებსა და ხელფასებში;
* კომპანიაში ბუღალტრული აღრიცხვის წარმოება ხდება ელექტრონულად, მაქსიმალური ანალიტიკით, საბუღალტრო პროგრამა ინფო-ბუღალტერში;
* ფუნქციონირებს აგრეთვე მოიჯარეების და უძრავი ქონების დამოუკიდებელი ბაზა MSSQLSERVER-ზე, მასზე დაშენებული სოფტით, რომელიც დაკავშირებულია საბუღალტრო პროგრამასთან. აღნიშნულ ბაზაში ინახება მოიჯარეებთან გაფორმებული სხვადასხვა ტიპის ელექტრონული დოკუმენტაცია.
* საწარმოს დოკუმენტების 90-95 % არის ელექტრონული, რაც აადვილებს სრულყოფილი ანალიზის და აუდიტის ჩატარებას. საწარმოს ფაქტობრივად არ გააჩნია ნაღდი ფულის მოძრაობა, ოპერაციები ხორციელდება უნაღდო ანგარიშსწორებით (იშვიათი გამონაკლისის გარდა).
1. ***აუდიტორული მომსახურება უნდა აკმაყოფილებდეს შემდეგ პირობებს:***
* მომსახურება უნდა განხორციელდეს ***-*** საქართველოს კანონის ბუღალტრული აღრიცხვის, ანგარიშგებისა და აუდიტის შესახებ, საქართველოში მოქმედი სტანდარტების, აუდიტორის ეთიკის კოდექსის მოთხოვნების, დებულებისა და ნორმატიული აქტების შესაბამისად.
* იმ შემთხვევაში თუ, აუდიტორის მიერ გაცემული დასკვნის, ან მოვალეობის არაჯეროვნად შესრულების გამო, მომსახურების მიმღებმა მიიღო ზიანი, საქართველოში მოქმედი კანონმდებლობისა და დამკვეთთან გაფორმებული ხელშეკრულების საფუძველზე, აღნიშნული პასუხისმგებლობა დაეკისრება აუდიტორს;
* წარმოდგენილი ფასები მოცემული უნდა იყოს ეროვნულ ვალუტაში და მოიცავდეს მომსახურების განხორციელებასთან დაკავშირებულ ყველა ხარჯსა და საქართველოს კანონმდებლობით გათვალისწინებულ ყველა გადასახადს;
* პრეტენდენტი რეგისტრირებული უნდა იყოს [ბუღალტრული აღრიცხვის, ანგარიშგებისა და აუდიტის ზედამხედველობის სამსახური](https://www.saras.gov.ge/)ს ოფიციალურ ვებ-გვერდზე [www.saras.gov.ge](http://www.saras.gov.ge);
* წინადადების წარდგენამდე სავალდებულოა დაინტერესებული პირი მიმდინარე წლის 2 აგვისტოს დაესწროს შემსყიდველი კომპანიის მიერ მოწყობილ ღია კარის დღეს.
* პრეტენდენტს უნდა გააჩნდეს რისკების დაზღვევის პოლისი არანაკლებ 250 000 (ორასორმოცდაათი ათასი) ლარზე (წარმოსადგენია შესაბამისი დოკუმენტი).
* ტენდერში მონაწილე პრეტენდენტს უნდა გააჩნდეს არანაკლებ 500 000 (ხუთასი ათასი) ლარის ბრუნვა უკანასკნელი სამი წლის განმავლობაში ჯამურად. აღნიშნულის დასადასტურებლად, პრეტენდეტის მიერ წარმოდგენილ უნდა იქნეს 2015, 2016 და 2017 წლის დღგ-ს დეკლარაციები;
* მომსახურების გაწევის ადგილია ქ. თბილისი, კოსტავას ქ.N70;

## *4. ანგარიშსწორების პირობები;*

ანგარიშსწორება განხორციელდება გაწეული მომსახურების შესაბამისად, მიღება-ჩაბარების აქტისა და შესაბამისი საგადახდო დოკუმენტის შემსყიდველისთვის მიწოდების დღიდან 10 (ათი) სამუშაო დღის განმავლობაში (იმის მიხედვით, რომელიც უფრო გვიან მოხდება);

## *5. სატენდერო კომისია გამოავლენს გამარჯვებულ კომპანიას 16 აგვისტომდე*

* 2018 წლის 3 აგვისტოს 15:00 საათზე შპს ,,აქტივების მართვისა და განვითარების კომპანიის“ ოფისში გაიმართება ღია კარის დღე, სადაც მსურველები შეძლებენ დეტალური ინფორმაციის მიღებას შესასყიდი მომსახურების შესახებ;
* ტენდერში მონაწილეობით დაინტერესებულმა პირებმა წინადადებები უნდა წარადგინონ მიმდინარე წლის 15 აგვისტოს 18:00 საათამდე, შემდეგ მისამართზე: ქ. თბილისი, კოსტავას ქ. N70, II სართული. ტენდერი ჩატარდება ეგრეთწოდებული ერთი კონვერტის პრინციპით.
	+ - ტენდერთან დაკავშირებული ყველა დოკუმენტი ან/და ინფორმაცია წარმოდგენილ უნდა იქნეს ორიგინალის სახით (ასლის შემთხვევაში ნოტარიულად დამოწმებული ასლი) ქართულ ენაზე. დოკუმენტების ან/და ინფორმაციის უცხოურ ენაზე წარდგენის შემთხვევაში მათ უნდა დაერთოს ნოტარიულად დამოწმებული ქართული თარგმანი;
		- ყველა წარმოდგენილი დოკუმენტი ან/და ინფორმაცია უნდა იყოს ხელმოწერილი ან/და ბეჭედდასმული (ბეჭდის არსებობის შემთხვევაში) თანდართული ელ-ვერსიით (CD);
		- პრეტენდენტები, რომელთა საკვალიფიკაციო მონაცემების დამადასტურებელი, ან სხვა მოთხოვნილი დოკუმენტაცია არ იქნება წარმოდგენილი სრულყოფილად ვერ გაივლიან საკვალიფიკაციო შერჩევას და არ დაიშვებიან შეფასებისათვის.

***7. მომწოდებლის მიერ წარმოსადგენი ძირითადი დოკუმენტაცია***

* **სატენდერო წინადადება** (მ.შ. ფასების ცხრილი)
* **ამონაწერი სამეწარმეო რეესტრიდან;**
* **კომპანიის მოღვაწეობის შესახებ მოკლე ინფორმაცია (საქმიანობის მოკლე აღწერა, გამოცდილება, პარტნიორი კომპანიების ჩამონათვალი და ა.შ.);**
* **სარეკომენდაციო წერილები (მინიმუმ 2).**

**შე ნ ი შ ვ ნ ა:**

 **წინადადების წარდგენისას მონაწილე არ უნდა იყოს:**

* **- გაკოტრების პროცესში**
* **- ლიკვიდაციის პროცესში;**
* **- მოვალეთა რეესტრში;**
* **- ყადაღა დადებული.**

## მომწოდებლის მიერ წარმოსადგენი დამატებითი ინფორმაცია

* + *ფაქტობრივი მისამართი;*
	+ *კომპანიასთან საკონტაქტო პირის სახელი/გვარი;*
	+ *ტელეფონ(ებ)ი;*
	+ *E-Mail/ Web-გვერდი.*
	+ *დღგ-ს დეკლარაციები*

სატენდერო კომისია განიხილავს სატენდერო წინადადებებს და **გამარჯვებულად გამოავლენს კომპანიას, ქვემოთ ჩამოთვლილი კრიტერიუმების გათვალისწინებით:**

* **მომსახურების ღირებულება;**
* **მოწოდების ვადები;**
* **კომპანიის გამოცდილება;**

 სატენდერო წინადადების მიღების ბოლო ვადაა:  *2018 წლის 15 აგვისტო 18:00 საათი - შემდეგ მისამართზე: ქ. თბილისი, კოსტავას ქ.N70, II სართული.*

მიუხედავად შედეგებისა, ტენდერში მონაწილე ყველა კომპანია ინფორმირებული იქნება ტენდერის შედეგების შესახებ.

***სატენდერო პროცედურასთან დაკავშირებით კითხვების შემთხვევაში, გთხოვთ***

***დაგვიკავშირდეთ :***

**ხვიჩა ლომიძე**

**ტელ.: (+995 032) 2 22 65 33 (67)**

**ელ. ფოსტა:** khvicha.lomidze@amadco.ge